Diari Oficial de la Generalitat Valenciana


Sumari del DOGV 2101, del 13-09-1993 (1993/829153)

ORDRE de 3 d'agost de 1993, de la Conselleria de Cultura per la qual són delegades determinades atribucions en el Secretari General.
------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/08/03/(2)/dof/vci/html**

### Dades del document

Número de DOGV
:   2101

Data del DOGV
:   13-09-1993

Secció del DOGV
:   DISPOSICIONS GENERALS

Número del document
:   1993/829153


Data del document
:   03-08-1993

Organisme emissor
:   Conselleria de Cultura

Tipus de document
:   Ordre

Anàlisi jurídica

Ordre de 3 d'agost de 1993, de la Conselleria de Cultura, per la qual són delegades determinades atribucions en el Secretari General.  
Per tal d'aconseguir una més gran agilitat en la gestió dels assumptes la competència dels quals té assignada aquest departament, és oportú delegar determinades atribucions del seu titular en el Secretari General.  
En atenció d'aquests motius i de conformitat amb el que estableixen els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Primer  
Són delegades en el Secretari General de la Conselleria de Cultura les atribucions següents de la direcció del departament:  
1. La resolució dels recursos ordinaris en via administrativa que s'interposen contra els actes i les resolucions dels directors generals de la Conselleria de Cultura.  
2. L'exercici de les competències que corresponen al protectorat sobre fundacions culturals privades.  
3. L'autorització de despeses, la disposició de crèdits i la proposta de pagaments, dins els límits legals i pressupostaris.  
4. L'exercici de les facultats ordinàries en matèria de contractació administrativa i de contractes subjectes al dret privat, dins els límits legals i pressupostaris.  
5. L'adopció d'acords sobre transferències i habilitacions de crèdits a què es refereix l'article 36 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
Segon  
Aquesta delegació d'atribucions podrà ser revocada en qualsevol moment per l'òrgan que delega, de conformitat amb l'article 68.5 de la Llei 5/1983, de 30 de desembre, de Govern Valencià.  
Tercer  
Segons que preveu l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les atribucions que es deleguen per aquesta ordre podran ser advocades en els termes i amb els requisits que estableix aquest article.  
Quart  
Sempre que es faça ús d'aquesta delegació d'atribucions, s'haurà de fer constar expressament en la resolució que s'adopte.  
DISPOSICIONS DEROGATORIES  
Primera  
Resta derogada l?Ordre de 7 d'octubre de 1987, de la Conselleria de Cultura, Educació i Ciència, sobre delegació de determinades atribucions, en tot allò que fa referència a l'àmbit de competències de la Conselleria de Cultura.  
Segona  
Resten igualment derogades, en allò que estigueren vigents, les ordres d?11 de setembre de 1984 i de 16 d'abril de 1986, ambdues de la Conselleria 4e Cultura, Educació i Ciència, sobre delegació de determinades facultats contractuals en matèria laboral, la primera, i en matèria de subministraments, serveis i personal, la segona.  
Tercera  
Així mateix, resten derogades totes les disposicions de rang igual o inferior que s'oposen a aquesta ordre.  
DISPOSICIO FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 3 d'agost de 1993  
La Consellera de Cultura,   
PILAR PEDRAZA MARTINEZ


Còpia Permalink ELI